钦定古今图书集成/明伦汇编/家范典/第007卷 > 性理会通 > 《祭滂文》韩愈
## 钦定古今图书集成/明伦汇编/家范典/第007卷 > 性理会通 > 《祭滂文》韩愈

维年月日，十八翁及十八婆卢氏，以清酌庶羞之奠，
祭于二十三郎滂之灵曰：“汝聪明和顺，出于辈流。强
记好文，又少与比。将谓成长，以兴吾家。如何不祥，未
冠而夭。吾与卢氏，痛伤可言。思母之恩，连呼以绝。执
兄之手，勉以无悲。情一何长，命一何短！权葬远地，孤
魂无依。沥酒告情，哀何有极。尚飨。”